เมอร์เซเดส-เอเอ็มจี จีที

เมอร์เซเดส-เอเอ็มจี จีที  (C109) เป็นรถยนต์นั่งประเภทหรูหราสมรรถนะสูง เครื่องยนตร์หน้าลำ ขับเคลื่อนสองล้อท้าย (FMR) 2 ประตู 2 ที่นั่ง พัฒนาโดย เมอร์เซเดส-เอเอ็มจี บริษัททำเครื่องยนต์พิเศษของ เมอร์เซเดส-เบนซ์ รถได้รับการออกแบบภายนอกเช่นเดียวกับเอสแอลเอสโดย มาร์ก แฟเทอร์สัน (Mark Fetherston) และภายในโดยแจน คอล (Jan Kaul) เปิดเผยครั้งแรกเมื่อวันที่ 9 กันยายน ค.ศ. 2014 และเปิดตัวอย่างเป็นทางการในเดือนตุลาคม 2014 ที่งานปารีสมอเตอร์โชว์ เป็นรุ่นที่ออกแบบมาเพื่อแทนสายการผลิต "เอสแอลเอส" ที่ได้หยุดการผลิตลงในปี ค.ศ. 2014 นอกจานี้ยังถือเป็นสายการผลิตที่ 2 ที่ผลิตจากค่าย เมอร์เซเดส-เอเอ็มจี 
รถประกอบด้วยอะลูมิเนียมโดยรวมคิดเป็น 93% โดยที่เหลือเป็นแม็กนีเซียม ในช่วงฐานล่างบริเวณด้านหน้ารถ ในส่วนระบบขับเคลื่อนเป็นเกียร์ดูอัล-คลัทซ์ "AMG SPEEDSHIFT DCT" 7 จังหวะ 
เมอร์เซเดส-เอเอ็มจี จีที ได้ออกรุ่นย่อยเป็น 2 รุ่น คือ เอเอ็มจี จีที (AMG GT) และ เอเอ็มจี จีที เอส (AMG GT S) ซึ่งมีสมรรถนะภาพสูงกว่ารุ่นมาตราฐานเล็กน้อย แต่ถึงอย่างไรก็ดีสมรรถนะภาพโดยรวมถือว่าต่ำกว่ารุ่นเอสแอลเอส ก่อนหน้านี้เป็นอย่างมาก โดยเอเอ็มจี จีที ใช้เครื่องขนาด 4.0 ลิตร M178 twin-turbo จำนวน 8 ลูกสูบ V8 (340–375 kW) ในขณะที่เอสแอลเอส ใช้เครื่องขนาด 6.2 ลิตร ซึ่งเหตุผลที่ลดสมรรถนะภาพลงเพื่อจำหน่ายในตลาดที่ต่ำลงมา และเพื่อเทียบชั้นกับรุ่นที่ใกล้เคียงจากค่ายอื่นๆ เช่น ปอร์เช่ 911 เป็นต้น 
เมอร์เซเดส-เอเอ็มจี จีที ซี (AMG GT C) และ เมอร์เซเดส-เอเอ็มจี จีที อาร์ (AMG GT R) ได้เปิดตัวในประเทศไทยเมื่อวันที่ 20 พฤศจิกายน พ.ศ. 2560 ราคา 16,800,000 บาท (AMG GT C) และ ราคา 17,400,000 บาท (AMG GT R) 
เมอร์เซเดส-เอเอ็มจี จีที อาร์ รุ่นปรับโฉม (AMG GT R Facelift) ได้เปิดตัวในประเทศไทยเมื่อวันที่ 4 ตุลาคม พ.ศ. 2562 ราคา 17,900,000 บาท
เมื่อวันที่ 28 ตุลาคม พ.ศ. 2564 Mercedes-Benz ได้ประกาศให้ Mercedes-AMG R232 SL-Class ใหม่เป็นผู้สืบทอดโดยตรงของรุ่น Roadster
ย้อนกลับไปในเดือนตุลาคมปีที่แล้วได้มีการเปิดตัว Mercedes-AMG SL ที่ออกแบบใหม่ และตอนนี้ความสนใจพุ่งเป้าไปที่ Mercedes-AMG GT ที่ปรับปรุงใหม่ เนื่องจากทั้ง 2 รุ่น ได้รับการพัฒนาควบคู่กัน
Mercedes-AMG GT รุ่นที่ 2.
AMG GT เจเนอเรชั่นที่ 2 มีการเปลี่ยนแนวทางการดีไซน์เล็กน้อย กล่าวคือมีมิติตัวรถที่ใหญ่ขึ้นกว่าเดิม โดยเฉพาะความยาว ทำให้สามารถเพิ่มออปชั่น 2+2 ที่นั่งได้ ต่างจากเจเนอเรชั่นแรกที่มีแค่ 2 ที่นั่ง อย่างไรก็ตาม ได้มีการแยกตลาดให้ชัดเจน โดย AMG GT จะมีแค่ตัวถังคูเป้ ส่วนตัวถังเปิดประทุนเป็นหน้าที่ของ SL Class อีกหนึ่งตระกูลสุดอมตะที่มีมาตั้งแต่ปี 1954 โดยทั้ง AMG GT และ SL Class ซึ่งเพิ่งถูกผนวกเข้าเป็นส่วนหนึ่งของตระกูล AMG ใช้แพลตฟอร์มตัวถังเดียวกัน
ขณะที่สมรรถนะก็มีการเปลี่ยนแปลงเช่นกัน แม้จะยังใช้เครื่องยนต์เบนซิน V8 4.0 ลิตร เทอร์โบคู่ เหมือนเดิม แต่มี 2 สเปก คือ GT 55 จูนให้มีกำลังสูงสุด 476 แรงม้า อัตราเร่ง 0-100 กิโลเมตร/ชั่วโมง ที่ 3.9 วินาที ความเร็วสูงสุด 295 กิโลเมตร/ชั่วโมง และ GT 63 จูนให้มีกำลังสูงสุด 585 แรงม้า อัตราเร่ง 0-100 กิโลเมตร/ชั่วโมง ที่ 3.2 วินาที ความเร็วสูงสุด 315 กิโลเมตร/ชั่วโมง ทั้งสองรุ่นส่งกำลังด้วยเกียร์อัตโนมัติ 9 จังหวะ และขับเคลื่อน 4 ล้อ
การวางจำหน่ายจะมีขึ้นในเร็ว ๆ นี้ และเชื่อว่าตัวแทนจำหน่ายอย่างเป็นทางการในประเทศไทยน่าจะนำเข้ามาขายเหมือนเช่นเคย
ไม่นานมานี้ แผนก AMG ได้พัฒนารถสปอร์ตสองรุ่นสองสไตล์ ด้วยรถเปิดประทุน New SL และ New GT Coupe ควบคู่กันไปทั้งสองเวอร์ชัน โดยเปลี่ยนเป็น SL ที่มีหลังคาโลหะพับเก็บได้มาเป็นหลังคาผ้าน้ำหนักเบา พร้อมเครื่องยนต์ใหม่ที่เล็กลงใน AMG SL43 ส่วน GT Coupe ที่สร้างตำนานมากมายทั้งบนถนนสาธารณะและในสนามแข่ง ในส่วนของรถรุ่นใหม่ก็ถูกปรับแต่งให้มีประสิทธิภาพที่เร้าใจชายวัยกลางคนได้ดีกว่าเดิม Mercedes-AMG GT Coupe ปี 2024 เป็นเครื่องจักรสมรรถนะสูงที่ถูกปรับเปลี่ยนเป็นรถสปอร์ต 2+2 ที่ใช้งานได้จริง พร้อมระบบขับเคลื่อนสี่ล้อแบบแปรผัน 4Matic+ ในเบื้องต้นคลอดออกมาสองรุ่นคือ AMG GT 63 Coupe และ AMG GT 55 Coupe พร้อมขุมพลัง V8 สำหรับเครื่องยนต์ใหม่แบบสี่สูบของ SL 43 ที่มีกำลัง 375 แรงม้า จะถูกเพิ่มเข้ามาในภายหลังหรือไม่คงต้องตามกันต่อไป แต่คาดว่ารถสปอร์ตรุ่นใหญ่อย่าง AMG GT Coupe จะมีขายในรุ่นเครื่องยนต์เบนซิน 2.0 ลิตรที่มาพร้อมกับระบบ Plug in Hybrid อีกด้วย
AMG GT 63 Coupe ตัวท็อปมีกำลัง 577 แรงม้า แรงบิด 800 นิวตัน-เมตร (590 ปอนด์ฟุต) จากเครื่องยนต์ V8 เทอร์โบคู่ 4.0 ลิตร การปรับจูน สะท้อนถึงเอาต์พุตที่มีอยู่ใน SL 63 ด้วยอัตราเร่งความเร็ว 0-100 กิโลเมตรต่อชั่วโมงใน 3.1 วินาที เร็วกว่า SL63 ถึง 0.4 วินาที สำหรับ AMG GT 55 Coupe กำลัง 469 แรงม้า แรงบิด 700 นิวตันเมตร (516 ปอนด์ฟุต) ใช้เวลาเร่งจาก 0-100 กิโลเมตรใน 3.8 วินาที AMG GT 63 Coupe ทำความเร็วสูงสุดได้ถึง 315 กิโลเมตรต่อชั่วโมง (196 ไมล์ต่อชั่วโมง) ในขณะที่รุ่นเริ่มต้น AMG GT 55 Coupe ทำความเร็วสูงสุดได้ 295 กิโลเมตรต่อชั่วโมง (183 ไมล์ต่อชั่วโมง) ทั้ง "63" และ "55" มีระบบขับเคลื่อนสี่ล้อ 4Matic+ เกียร์อัตโนมัติ 9 สปีด พร้อมคลัตช์สตาร์ตแบบเปียก แทนที่ทอร์กคอนเวอร์เตอร์ เครื่องยนต์เบนซิน V8 มีแท่นเครื่องยนต์แบบแอ็กทีฟ แรงบิดทั้งหมดสามารถกระจายกำลังระหว่างเพลาหน้าหลังได้เท่าๆ กัน หรือส่งแรงม้าทั้งหมดไปที่เพลาหลังแบบ 100% ก็ยังได้ เฟืองท้ายลิมิเต็ดสลิปที่ควบคุมด้วยระบบอิเล็กทรอนิกส์ ระบบช่วยเลี้ยวที่ล้อหลัง ดิสก์เบรกคาบอนคอมโพสิต จานเบรกหน้าขนาด 390 มม. ในปี 2024 AMG จะเปิดตัวเบรกเซรามิกพร้อมจานเบรกขนาดใหญ่ขึ้นเป็น 420 มม. ที่ล้อหน้า ทั้งสองรุ่นใช้ระบบกันสะเทือนแบบสปอร์ต พร้อมกันโคลงไฮดรอลิกกึ่งแอ็กทีฟที่มีโช้คอัพแบบปรับได้ ระบบยกด้านหน้าเพื่อยกจมูกขึ้น 1.18 นิ้ว (30 มม.)